CELEX: C2006/074/39
Language: el
Date: 2006-03-25 00:00:00
Title: Υπόθεση T-177/05: Διάταξη του Πρωτοδικείου της  9ης Ιανουαρίου 2006  — Φινλανδία κατά Επιτροπής ([Παρεμπίπτοντα ζητήματα — Ένσταση απαραδέκτου — Πράξη μη παράγουσα δεσμευτικά έννομα αποτελέσματα — Ίδιοι πόροι των Ευρωπαϊκών Κοινοτήτων — Διαδικασία λόγω παραβάσεως — Τόκοι υπερημερίας προβλεπόμενοι στο άρθρο 11 του κανονισμού (ΕΚ, Ευρατόμ) 1150/2000 — Διαπραγμάτευση συμφωνίας σχετικά με την υπό όρους πληρωμή])

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/19
            
         Διάταξη του Πρωτοδικείου της 9ης Ιανουαρίου 2006 — Φινλανδία κατά Επιτροπής
   (Υπόθεση T-177/05) (1)
   
   ([Παρεμπίπτοντα ζητήματα - Ένσταση απαραδέκτου - Πράξη μη παράγουσα δεσμευτικά έννομα αποτελέσματα - Ίδιοι πόροι των Ευρωπαϊκών Κοινοτήτων - Διαδικασία λόγω παραβάσεως - Τόκοι υπερημερίας προβλεπόμενοι στο άρθρο 11 του κανονισμού (ΕΚ, Ευρατόμ) 1150/2000 - Διαπραγμάτευση συμφωνίας σχετικά με την υπό όρους πληρωμή])
   (2006/C 74/39)
   Γλώσσα διαδικασίας: η φινλανδική
   Διάδικοι
   
      Προσφεύγουσα: Δημοκρατία της Φινλανδίας [εκπρόσωποι: T. Pynnä και A. Guimaraes-Purokoski]
   
      Καθής: Επιτροπή των Ευρωπαϊκών Κοινοτήτων [εκπρόσωποι: G. Wilms και P. Aalto]
   Αντικείμενο της υποθέσεως
   Αίτηση περί ακυρώσεως της αποφάσεως της Επιτροπής (Γενική Διεύθυνση Προϋπολογισμού) που περιέχεται στο από 28 Φεβρουαρίου 2005 έγγραφο και στο από 25 Απριλίου 2005 επιβεβαιωτικό έγγραφο, με την οποία η Επιτροπή αρνήθηκε να ξεκινήσει διαπραγματεύσεις με τη Δημοκρατία της Φινλανδίας σχετικά με την υπό όρους καταβολή δασμών που απαιτήθηκαν αναδρομικά, προσαυξημένων με τους τόκους υπερημερίας μέχρι της καταβολής των εν λόγω δασμών, την οποία ζήτησε η Επιτροπή από τη Δημοκρατία της Φινλανδίας στο πλαίσιο της διαδικασίας λόγω παραβάσεως 2003/2180 που κινήθηκε δυνάμει του άρθρου 226 ΕΚ.
   Διατακτικό της διατάξεως
   Το Πρωτοδικείο:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Καταδικάζει τη Δημοκρατία της Φινλανδίας στα δικαστικά έξοδα.
            
         
      (1)  EE C 153 της 25.6.2005.